on Wednesday, 03 July 2013 11:38.
Dr Tessa van Wyk, Traumatoloog, het vandag gepraat oor die trauma van 'n epilepsielyer.
Epilepsie is 'n breinwanfunksie wat onbeheerbaar is, maar wat bestuur kan word met die geskikte medikasie. Die algemene gevoelens wat 'n epilepsielyer ervaar is baie keer angs, vrees omdat hy nie weet wanneer die volgende toeval gaan plaasvind nie, 'n gevoel van minderwaardigheid, lae selfbeeld, gevoelens van isolasie en om nie aanvaarbaar te wees nie.
Die vrees om weer 'n aanval te kry kan sekere emosionele en gedragsprobleme veroorsaak. In sekere kulture, en ook in die tyd van geweldige onkunde oor epilepsie, is daar gemeen dat dit 'n demoniese aanval is en letterlik gate in die lyer se skedel geboor om die demoon te laat uitkom. Vandag weet ons egter dis 'n mediese toestand en die lyer het geen beheer oor wat tydens 'n toeval gebeur nie. Daar is gevalle aangeteken waar lyers in vuur geval het of ernstige brandwonde opgedoen het met kookwater. Die lyer en sy familie moet hulle self bemagtig met die nodige kennis om te weet hoe om op te tree en wat om te doen tydens 'n toeval.
Baie belangrik vir die lyer is om nie homself te meet aan die siekte nie, maar om die siekte te aanvaar en te bestuur. Die lyer moet homself nog steeds kan uitleef en sy talente gebruik en die lewe leef, ondanks die siekte. Die epilepsielyer is geensins minder mens nie, en moet dit besef.
Vat jou lewe terug, bemagtig jouself en jou geliefdes met die nodige kennis en neem 'n wilsbesluit om die lewe vierkant in die oe te kyk en jou siekte te bestuur.
Indien jy vir Dr TESSA VAN WYK wil kontak, haar nommer is 0828049886.
on Monday, 24 June 2013 18:18.
on Wednesday, 12 June 2013 17:34.
Dr Tessa vabn Wyk het met ons vandag gepraat oor WAT DOEN TELEURSTELLING AAN 'N VERHOUDING.
Teleurstelling is om te misluk in die vervulling of die uitvoer van 'n verwagting of hoop wat daar gestel is, dit gaan baie saam met woede en frustrasie en maak jou baie keer kwaad vir jouself. Teleurstelling is dus nie soseer 'n gebeurtenis nie, maar eerder ons interpretasie van 'n gebeurtenis. Daar is verskillende tipes teleurstellings en die intensiteit van ervaring verskil ook.
Wanneer ons binne die konteks van 'n verhouding teleurstelling ervaar, begin ons kyk na baie ernstige emosionele pyn en verwarring, ontmoediging, bitterheid, woede, twyfel en vrees. Die meeste van die tyd word teleurstelling persoonlik aangetrek, jy vind fout by jouself. Teleurstelling kan ook verrykende en langblywende gevolge he, juis omrede ons verkeerde interpretasies maak.
Om teleurstelling te deel is om te leer om met ander mense en jou eie swakhede te deel. Jy moet buigbaarheid en geduld aanleer. Jy moet jou ingesteldheid verander en sodoende sal jou las van teleurstelling minder word.
Maak nie saak wat jy doen nie, jy gaan erens in jou lewe teleurstelling ervaar. Moenie skuldig voel nie, verwelkom uitdagings en fokus op probleemoplossing. Laat vaar die perfekte prentjie, dit bestaan nie. Leer geduld en besef ons seeninge kom dikwels in die vorm van pyn, verlies en teleurstelling.
Kontak vir Dr Tessa van Wyk, Traumatoloog: 082 804 9886
on Wednesday, 12 June 2013 17:19.
ORGAAN/WEEFSEKSKENKING - HOEKOM?
on Saturday, 08 June 2013 19:16.
Het jy ooit daaraan gedink dat jy, nadat jy dood is, die lewenskwaliteit van iemand kan verbeter en 'n nuwe kans op lewe kan gee? Natuurlik praat ek hier van orgaan- of weefselskenking. Dalk voel jy nou sommer lus om jou rekenaar af te sit want hierdie is nie 'n onderwerp waarin jy belangstel nie, maar wag eers!! Kom ons verander die scenario ... gestel een van jou geliefdes, of jy, word skielik baie siek en moet 'n hartoorplanting kry. Gestel jou kind, of een van jou ouers moet dringend 'n kornea kry. Wat van die baie rugoperasies wat uitgevoer word en daar van skenkerweefsel gebruik gemaak word. Gestel daar is 'n geskikte skenker wat kan help om jou of jou geliefde se lewe te red, maar hy weier, want hy stel nie belang in orgaanskenking nie ... Dit is verseker nie 'n aangename gedagte nie. Jy is op hierdie oomblik op daardie plek waar jy kan se ek wil graag 'n positiewe verandering in iemand se lewe bring. Wat word van jou liggaam wanneer jy afsterf? Nie 'n lekker gedagte nie, maar ons almal gaan vergaan. Veel eerder dan beskikbaar wees en jy leef voort in die ligaam en gedagte van ander mense, mense wat jou altyd dankbaar sal wees vir die gawe van oorlewing. Ek het besluit ek wil baie graag my organe skenk as iemand dit kan gebruik. Dit is my manier van liefde betoon aan my medemens al is ek die dag dood. Ek wil graag aan iemand die gawe van 'n beter lewe gee, dit sal vir my baie beteken. WAT VAN JOU? Die Sentrum vir Weefselskenking kan gekontak word d m v die volgende ko-ordineerder: Elize Scheepers, 082 4117 109, of jy kan vir haar 'n epos stuur elizevdb@telkomsa.net. Maak die regte besluit: wees 'n orgaanskenker. MOOI BLY ESTELLE